Ministru kabineta rīkojuma projekta

**„Par valsts nekustamā īpašuma Zaļajā ielā 11A, Dobelē, Dobeles novadā, nodošanu Dobeles novada pašvaldības īpašumā”**

precizēts sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts šo jomu neskar. |
| 2. | Pašreizējā situācija un problēmas | Sagatavotais Ministru kabineta rīkojuma projekts „Par valsts nekustamā īpašuma Zaļajā ielā 11A, Dobelē, Dobeles novadā, nodošanu Dobeles novada pašvaldības īpašumā” (turpmāk ‑ rīkojuma projekts) paredz atļaut Finanšu ministrijai bez atlīdzības nodot Dobeles novada pašvaldībai nekustamo īpašumu (nekustamā īpašuma kadastra Nr.4601 013 4016) – zemes vienību 2710 m2 kopplatībā (zemes vienības kadastra apzīmējums 4601 013 4016) – Zaļajā ielā 11A, Dobelē, Dobeles novadā, kas ierakstīts zemesgrāmatā uz valsts vārda Finanšu ministrijas personā.  Īpašuma tiesības uz nekustamo īpašumu (nekustamā īpašuma kadastra Nr.4601 013 4016) Dobeles pilsētas zemesgrāmatas nodalījumā Nr.1000 0015 3695 ir nostiprinātas uz valsts vārda Finanšu ministrijas personā, lēmuma datums: 23.05.2011.  Pamatojoties uz Rīgas apgabaltiesas zvērinātas notāres Skaidrītes Krūmiņas 2010.gada 4.oktobra aktu par Arvīdas Lateres mantojuma lietas izbeigšanu Nr.7494, mantojuma lietā iesniegta kreditora – Dobeles novada pašvaldības pretenzija 18,82 latu apmērā.  Nekustamais īpašums (nekustamā īpašuma kadastra Nr.4601 013 4016)  ar 2011.gada 31.martu ir pārņemts valsts īpašumā un valsts akciju sabiedrības „Valsts nekustamie īpašumi” pārvaldīšanā (akts Nr.9446/11, apstiprināts 2011.gada 24.martā).  Saskaņā ar aktu Nr.9446/11 uz zemesgabala atrodas izbūves: asfalta laukumi apmēram 950 m2 platībā, betona plākšņu celiņi apmēram 140m2 platībā un bērnu rotaļu laukums ar soliem un smilšu kasti, kas atrodas Dobeles pilsētas pašvaldības grāmatvedības uzskaitē.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) uz zemes vienības ar kadastra apzīmējums 4601 013 4016 atrodas daļa no daļēji dzīvokļu īpašumos sadalītas daudzdzīvokļu dzīvojamās mājas ar kadastra apzīmējumu 4601 013 4016 001. Īpašuma tiesības uz nekustamo īpašumu (nekustamā īpašuma kadastra Nr.4601 513 4005) – daudzdzīvokļu dzīvojamo māju (būves kadastra apzīmējums 4601 013 4016 001) – Dobeles pilsētas zemesgrāmatas nodalījumā Nr.489 ir nostiprinātas Dobeles pilsētas pašvaldībai, lēmuma datums: 21.04.1998.  Saskaņā ar Augstākās tiesas Senāta Administratīvo lietu departamenta 2009.gada 11.decembra lēmumu Lietā Nr.A42667409, SKA-911/2009 „[…] īpašumu reforma ir vienreizējs pasākums, kas noslēdzas ar valsts īpašuma objekta nodošanu privātīpašumā. Nodošana privātīpašumā var notikt dažādos veidos. Viens no šiem veidiem ir privatizācija, bet cits - denacionalizācija. Ar jebkura no šiem īpašuma nodošanas veidiem piemērošanu īpašuma reforma attiecībā uz konkrēto īpašuma objektu ir pabeigta, un tālāk tas piedalās vispārējā civiltiesiskajā apgrozībā bez kādiem īpašiem, ar īpašuma reformu saistītiem ierobežojumiem. Tas nozīmē, ka attiecībā uz šo īpašumu noslēgtie civiltiesiskie darījumi nevar atgriezt to īpašuma reformas stadijā. Īpašuma pakļaušana vienam privātīpašumā nodošanas veidam (denacionalizācija) izslēdz tā nodošanu privātīpašumā citā veidā (privatizācija). […]”  Saskaņā Dobeles pilsētas zemesgrāmatas nodalījuma Nr.1000 0015 3695 informāciju, īpašuma tiesības Arvīdai Laterei reģistrētas, pamatojoties uz 2004.gada 17.maija Dobeles pilsētas zemes komisijas lēmumu Nr.1340.  Tā kā zemes reforma attiecībā uz zemesgabalu Zaļajā ielā 11A, Dobelē, Dobeles novadā ir pabeigta, nekustamā īpašuma nodošana pašvaldības īpašumā var notikt tikai uz Publiskas personas mantas atsavināšanas likuma pamata.  Valsts akciju sabiedrība 2011.gada 15.aprīlī (reģistrēts ar Nr.3553) ir saņēmusi Dobeles novada domes 2011.gada 31.marta lēmumu Nr.76/5, kurā lūgts nodot bez atlīdzības Dobeles novada pašvaldības īpašumā valstij piekrītošo nekustamo īpašumu (nekustamā īpašuma kadastra Nr.4601 013 4016) Zaļajā ielā 11A, Dobelē, Dobeles novadā. Dobeles novada domei minētais nekustamais īpašums nepieciešams likuma „Par pašvaldībām” 15.panta pirmās daļas 1.punktā (organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana)) un 2.punktā (gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana)) noteikto funkciju izpildes organizēšanai.  Publiskas personas mantas atsavināšanas likuma 42.panta pirmā daļā ir noteikts, ka valsts nekustamo īpašumu var nodot bez atlīdzības pašvaldību īpašumā.  Saskaņā ar Likuma 43.pantu lēmumu par valsts mantas nodošanu īpašumā bez atlīdzības pieņem Ministru kabinets.  Ministru kabinets lēmumā par valsts nekustamā īpašuma nodošanu bez atlīdzības pašvaldības īpašumā jānosaka, kādas pašvaldību funkcijas veikšanai nekustamais īpašums tiek nodots, kā arī jāparedz nosacījumu, ka gadījumā, ja nodotais nekustamais īpašums vairs netiek izmantots pašvaldības funkciju veikšanai, pašvaldība šo īpašumu bez atlīdzības nodod valstij. Ievērojot minēto, rīkojuma projektā par valstij piekrītošā nekustamā īpašuma (nekustamā īpašuma kadastra Nr.4601 013 4016) Zaļajā ielā 11A, Dobelē, Dobeles novadā, nodošanu bez atlīdzības Dobeles novada pašvaldībai paredzēti šādi nosacījumi:  1. Valsts nekustamo īpašumu:  1.1. izmantot pašvaldības funkcijas nodrošināšanai – gādāt par savas administratīvās teritorijas labiekārtošanu un sanitāro tīrību un komunālo pakalpojumu iedzīvotājiem organizēšanu;  1.2. bez atlīdzības nodot valstij, ja tas vairs netiek izmantots Ministru kabineta rīkojumā noteikto funkcijas veikšanai.  Ņemot vērā iepriekš minēto un to, ka nekustamais īpašums (nekustamā īpašuma kadastra Nr.4601 013 4016) Zaļajā ielā 11A, Dobelē, Dobeles novadā, nav nepieciešams valsts pārvaldes funkciju īstenošanai, Finanšu ministrija ierosina Ministru kabinetam pieņemt lēmumu par minētā nekustamā īpašuma nodošanu Dobeles novada pašvaldības īpašumā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz atļaut Finanšu ministrijai bez atlīdzības Dobeles novada pašvaldības īpašumā valsts nekustamo īpašumu (nekustamā īpašuma kadastra Nr.4601 013 4016) – zemes vienību 2710 m2 kopplatībā (zemes vienības kadastra apzīmējums 4601 013 4016) – Zaļajā ielā 11A, Dobelē, Dobeles novadā, kas ierakstīts zemesgrāmatā uz valsts vārda Finanšu ministrijas personā. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi”. |
| 6. | Iemesli, kādēļ netika nodrošināta sabiedrības līdzdalība | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma nodošanu pašvaldības īpašumā. Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
| 7. | Cita informācija | Politikas joma – tieslietu politika. |

|  |
| --- |
| **II. Tiesību akta projekta ietekme uz sabiedrību –** Projekts šo jomu neskar. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| **Rādītāji** | | | **2011. gads** | | | Turpmākie trīs gadi (tūkst. latu) | | |
| **2012.** | **2013.** | **2014.** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | | 2 | | 3 | 4 | 5 | 6 |
| 1. Budžeta ieņēmumi: | | | Projekts šo jomu neskar. | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | Projekts šo jomu neskar. | | | | | |
| 1.2. valsts speciālais budžets | | | Projekts šo jomu neskar. | | | | | |
| 1.3. pašvaldību budžets | | | Projekts šo jomu neskar. | | | | | |
| 2. Budžeta izdevumi: | | | Projekts šo jomu neskar. | | | | | |
| 2.1. valsts pamatbudžets | | | Projekts šo jomu neskar. | | | | | |
| 2.2. valsts speciālais budžets | | | Projekts šo jomu neskar. | | | | | |
| 2.3. pašvaldību budžets | | | Projekts šo jomu neskar. | | | | | |
| 3. Finansiālā ietekme: | | | Projekts šo jomu neskar. | | | | | |
| 3.1. valsts pamatbudžets | | | Projekts šo jomu neskar. | | | | | |
| 3.2. speciālais budžets | | | Projekts šo jomu neskar. | | | | | |
| 3.3. pašvaldību budžets | | | Projekts šo jomu neskar. | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X | | Projekts šo jomu neskar. | | | |
| 5. Precizēta finansiālā ietekme: | | | X | | Projekts šo jomu neskar. | | | |
| 5.1. valsts pamatbudžets | | | Projekts šo jomu neskar. | | | |
| 5.2. speciālais budžets | | | Projekts šo jomu neskar. | | | |
| 5.3. pašvaldību budžets | | | Projekts šo jomu neskar. | | | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Projekts šo jomu neskar. | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Cita informācija | | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Dobeles novada pašvaldībai radīsies izdevumi pārreģistrējot nekustamo īpašumu zemesgrāmatā uz sava vārda. Pašvaldībai būs nepieciešami līdzekļi nekustamā īpašuma apsaimniekošanai un uzturēšanai.  Saskaņā ar informāciju no NĪVKIS nekustamā īpašuma –zemes vienības (nekustamā īpašuma kadastra Nr.4601 013 4016) Zaļajā ielā 11A, Dobelē, Dobeles novadā, kadastrālā vērtība2011.gada 1.janvārī ir 12073 lati. | | | | | | |
| **IV. - VI. sadaļa –** Projekts šo jomu neskar. | | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | |
| 1. | Projekta izpildē iesaistītās institūcijas | | | Par rīkojuma projekta izpildi atbildīgas ir valsts akciju sabiedrība „Valsts nekustamie īpašumi” un Dobeles novada pašvaldība. | | | | |
| 2. | Projekta izpildes ietekme uz pārvaldes funkcijām | | | Ar rīkojuma projektu netiek paplašinātas vai sašaurinātas valsts pārvaldes funkcijas. | | | | |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | | Rīkojuma projekta izpildei jaunas institūcijas netiek radītas. | | | | |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | | Saistībā ar rīkojuma projekta izpildi nav plānots likvidēt esošās institūcijas. | | | | |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | | Saistībā ar rīkojuma projekta izpildi nav plānots reorganizēt esošās institūcijas. | | | | |
| 6. | Cita informācija | | | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). | | | | |

Finanšu ministrs A.Vilks

22.07.2011. 15:26

1339

I.Jansone

67024921, Ieva.Jansone@vni.lv